Grynsildre

Grynsildre er en arktisk plante som vokser i mellomalpin eller lavalpin sone. Den krever middels til høyt kalkinnhold (pH > 4,0), og næringsrik berggrunn. Voksestedene er gjerne fuktige, tidvis oversvømmet med smeltevann eller kildevann, og med kaldt mikroklima (nordvendt).

Grynsildre ligner på stjernesildre. Stengelen er bladløs, loddrett og sparsomt forgrenet. Til forskjell fra stjernesildre har grynsildre tallrike yngleknopper i blomsterstanden, men kan også ha en enkelt blomst på toppen.

I Norge har planten en nærmest todelt (bisentrisk) utbredelse. Den er nokså sjelden i Sør-Norge, men finnes fra Jotunheimen til Trøndelag. De største populasjoner her finnes mellom Rondane og Dovrefjell, typisk i Veslehjerkinntjønnin naturreservat. Den er svært sjelden i Trøndelag, men vanligere igjen fra Nordland og nordover, og tilsvarende fra Jämtland og nordover i Sverige. Den finnes også på Jan Mayen og over hele Svalbard, om enn ikke vanlig. Arten har en sirkumpolar utbredelse og vokser nesten overalt i Arktis.

Grynsildre er ført på den norske rødlista som sårbar VU. Plantens habitater er i tilbakegang på grunn av uttørking, trolig klimaendring.

 Referanser 

 Litteratur 


 Eksterne lenker 


Kategori:Sildrefamilien
Kategori:Europas flora
Kategori:Svalbards flora
Kategori:Grønlands flora
Kategori:Jan Mayens flora
Kategori:Karplanter på norsk rødliste
Kategori:Stauder
Kategori:Karplanter på rødliste for Svalbard